Зи унэхэр уэм зэтрикъутауэ щыта унагъуэ нэхъ хуэмыщIахэм ахъшэкIэ ядоIэпыкъу
Нэгъабэ мэкъуауэгъуэ мазэм Шэджэм районым къыщеха уэшхуэм зэраныгъэ зрита унагъуэ нэхъ хуэмыщIахэм ядэIэпыкъун папщIэ республикэм и бюджетым щыхухахащ сом мелуани 5-рэ мин 610-м щIигъу. А ахъшэр Щхьэлыкъуэ, Шэджэм щыпсэухэм я счетхэм мэлыжьыхьым и 15-м хухалъхьащ.
«ХэщIыныгъэшхуэ ягъуэтауэ дэIэпыкъуну къэлъаIуэхэр куэд зэрыхъум къыхэкIыу къыхэзгъэщхьэхукIыну сыхуейщ къэралым апхуэдэхэм деж псом япэу унагъуэ нэхъ хуэмыщIа дыдэхэм зэрызащIигъакъуэр. апхуэдэу, къызэрымыкIуэ щытыкIэхэм къахь хэщIыныгъэхэм зыщахъумэн папщIэ, цIыхухэм я мылъкур страхованэм къызэщIрагъэубыдэну зэракъалэныр. Абы егупсысауэ бгъэдыхьэн хуейщ, сыту жыпIэмэ щIыуэпсым и къэхъукъащIэхэм къахь хэщIыныгъэхэр инщ икIи ахэр гъэзэкIуэжыным ахъшэшхуэ токIуадэ, апхуэдэу щыщыткIэ, бюджетым и IэнатIэ зэмылIэужьыгъуэхэм ахъшэ къызэрыхахым къыхэкIыу зыужьыныгъэмкIэ программэм трагъэкIуадэр ямыгъэмащIэу хъуркъым», — жиIащ КъБР-м и Правительствэм и УнафэщIым и япэ къуэдзэ Уянаев Казым.
КъБР-м и Iэтащхьэмрэ Правительствэмрэ я пресс-IуэхущIапIэ.
